Drie sterf in Jhb-ongelukkeArgieffoto Hoofsupt. Wayne Minnaar, woordvoerder van die metropolisie, sê ŉ middeljarige man is dood nadat hy beheer verloor het oor sy Nissan Hardbody-bakkie op die N1-suid net na die Allandale-afrit. Hy sê bakkie het ŉ betonversperring getref en die oorledene is uit die bakkie geslinger. Die oorledene se vriendin en haar driejarige seun is beseer en na ŉ hospitaal geneem vir verdere behandeling. In nog ŉ ongeluk op die M1 naby die Grayston-afrit het ŉ Porsche teen ŉ minibustaxi gebots en omgeslaan. ŉ Vrou is dood en nog twee vroue, onderskeidelik 24 en 71 jaar oud, is beseer. Intussen is ŉ 32-jarige man dood nadat hy sy motor in die noodlaan op die M1-suid parkeer het. Minnaar sê die man het uit sy motor geklim en is deur ŉ verbygaande motor doodgery.